Z á p i s n i c a

zo zasadnutia obecného zastupiteľstva v Hontianskych Moravciach
 dňa 14.03.2024

Prítomní poslanci: podľa prezenčnej listiny

Program zasadnutia:

1. Otvorenie, predloženie programu zasadnutia.
2. Voľba overovateľov zápisnice.
3. Voľba návrhovej komisie.
4. Určenie zapisovateľa.
5. Informovanie o pripravovaných a schválených projektov.
6. Schválenie ceny za predaj palivového dreva.
7. Schválenie opravy miestneho rozhlasu.
8. Rôzne
9. Záver

K bodom zasadnutia:

K bodu 1: Otvorenie, predloženie programu zasadnutia

Zasadnutie zastupiteľstva otvoril starosta obce Dalibor Tesársky, privítal prítomných, konštatoval, že na zasadnutí je prítomná nadpolovičná väčšina poslancov a zastupiteľstvo je uznášaniaschopné. Následne predložil program zasadnutia. Program zasadnutia bol schválený bez pripomienok.


K bodu 2: Voľba overovateľov zápisnice

Za overovateľov zápisnice boli zvolení poslanci:  Ing. Gabryš, MUDr. Jenčo 


K bodu 3: Voľba návrhovej komisie

Návrhovú komisiu poslanci zvolili v zložení: Melicherčík, Brunauer 

K bodu 4: Určenie zapisovateľa.

Za zapisovateľa starosta obce určil  Ing. Marcelu Púčekovú.




K bodu 5: Informovanie o pripravovaných a schválených projektov.
Starosta obce informoval poslancov o pripravovaných a schválených projektoch nasledovne: 
· Detské ihrisko pri bytovkách – žiadosť sme podali v roku 2023 cez Ministerstvo práce, sociálnych vecí a rodiny – „ IHRISKO RODINKA“ v celkovej sume 39 000 € , ministerstvo vydalo nariadenie v ktorom sa menia niektoré podmienky vo výzve – nemusí byť použitý ako materiál len agátové drevo, ale môže sa použiť aj bezúdržbový materiál, ktorý je na naše podmienky vhodnejší. Musia byť zachované 3 povinné hracie prvky, taktiež ihrisko musí byť inkluzívne – vhodné aj pre telesne postihnuté deti. Obec požiada o túto zmenu v projekte a následne bude vykonané verejné obstarávania. 
· Obec podala žiadosť na rozšírenie kamerového systému cez MASKU v celkovej sume 22 000 €, túto žiadosť MASKA schválila, momentálne je žiadosť na posúdení na PPA, plánuje sa v rámci tohto rozšírenia umiestniť kamery, ktoré budú monitorovať priestor parku, kaštieľa a tiež vymeniť kamery, ktoré monitorujú obecný úrad, ulicu Hontiansku, nakoľko tieto kamery sú už zastarané. 
· Výzva na modernizáciu spojenej školy cez MIRRI bola zrušená, v tomto roku by malo ministerstvo vyhlásiť novú, ktorá by mala byť podobná tej, do ktorej sme sa ako obec minulý rok zapojili 
· Dokončujú sa projekty na rekonštrukciu budovy obecného úradu
· ČOV – projekty na rekonštrukciu sú vypracované, budeme podávať žiadosť cez ENVIROFOND 
· Bola vyhlásená výzva, do ktorej by sme sa mohli zapojiť na vybudovanie námestia pri jedličke, kde by bola spoluúčasť 8 %, momentálne zisťujeme, či bude možné sa do tejto výzvy zapojiť, či splníme všetky podmienky 
· Pracovníci obecného úradu vymieňajú nevyhovujúce drevené sedenie na futbalovom ihrisku, nové sedenia bude betónové so železnou konštrukciou 
· V žiadosti o kompostéry do rodinných domov, ktorú obec v minulosti podala cez ENVIROFOND nebola schválená /poslanec Brunauer sa informoval, či nádoby na kuchynský odpad, ktoré boli distribuované obyvateľom bytových domov neboli cez túto výzvu – starosta obce – nie, nádoby boli kupované obcou/, tento zber kuchynského odpadu sa ukázal ako účinný nakoľko máme menej komunálneho odpadu aj napriek zníženej frekvencii vývozov, zvýšila sa celková miera separácie odpadov
· 20.4.2024 budeme mať v obci brigádu – Upracme si spolu obec na ktorej by sme chceli vymaľovať zábradlie na futbalovom ihrisku, zbierať smeti v obci, cintorínoch...

K bodu 6: Schválenie ceny za predaj palivového dreva.
V súčasnosti je cena za predaj palivového dreva  35€ / prm  (z obecných lesov aj lesov s režimom osobitného obhospodarovania). Poslanci rozhodli, že cena za predaj palivového dreva ostane na sume 35 €/ prm, s podmienkou, že palivové drevo sa bude predávať len obyvateľom, ktorí majú trvalý pobyt v obci Hontianske Moravce a maximálne množstvo na jednu domácnosť je 10 prm. 


K bodu 7: Schválenie opravy miestneho rozhlasu.
Nakoľko obecný rozhlas viac ako rok nefunguje a nevieme ho už opraviť  svojpomocne, starosta obce dal vypracovať cenové ponuky na rekonštrukciu celého vedenia obecného rozhlasu. Ponuky dodali firmy MK hlas, EMPEMONT SLOVAKIA s.r.o. , Ján Necpal – TECHNICKÉ SLUŽBY a HUGOTECH s.r.o.. Ako najvýhodnejšia ponuka vychádza ponuka od Ján Necpal – TECHNICKÉ SLUŽBY. Obec požiada Stredoslovenskú distribučnú aby rozhlasové amplióny a vedenie mohlo byť umiestnené na elektrikárskych stĺpoch. Poslanec Melicherčík sa informoval, či nie je niekde v obci taká situácia, že tam nie je elektrikársky stĺp ale rozhlas áno. V prípade, ak obec nebude mať dostatočné fin. prostriedky na túto rekonštrukciu z vlastných zdrojov dofinancuje sa oprava z predschváleného úveru z PRIMA BANKY.  Starosta obce poznamenal, že sa navrhuje zmena v zákone o verejnom obstarávaní, v ktorom sa bude meniť suma kedy je potrebné VO z doterajších 10 000 € na 50 000 €. 

K bodu 8: Rôzne
· Starosta obce oznámil poslancom výsledky výberového konania na riaditeľku Spojenej školy, zablahoželal zvolenej Mgr. Michaele Jelokovej, riaditeľka školy poďakovala poslancom za doterajšiu spoluprácu 
· Anna Luknišová má záujem predať svoj rodinný dom obci za sumu 32 000 €. Pri zisťovaní v januári 2023 sa zistilo, že celková suma exekúcií na predmetnej nehnuteľnosti bola vo výške cca 12 000 €. Obec zistí aktuálnu výšku exekúcii na danej nehnuteľnosti. 
· Poslanec Halaj – potreba parkovacích miest pri bytovkách, počas víkendu nemajú obyvatelia bytových domoch kde parkovať, starosta obce – bude potrebné vytvoriť komisiu, ktorá prejde plochy okolo bytoviek a určí najvhodnejšie rozmiestnenie parkovacích miest, následne sa zistí od obyvateľov bytových domov záujem o parkovacie miesta, pričom jednotlivé parkovacie miesta by si obyvatelia odkupovali. Poslanec Melicherčík spomenul, že je problém so zaparkovanými autami  aj pri výjazde hasičskej techniky z novej požiarnej zbrojnice. Parkovacia komisia bola schválená v zložení : Halaj, Ing. Gabryš, Melicherčík.
· Starosta obce informoval, že obecná vibračná doska, ktorá bola zakúpená je pokazená, oprava by stála viac ako 1 500 €, za túto cenu obec kúpi novú, menšiu, s ktorou bude jednoduchšia manipulácia 
· Obecné nájomné byty v bytovom dome 285 – starosta obce vycestoval na Ministerstvo dopravy a výstavby, kde sa stretol s generálnym tajomníkom služobného úradu ohľadom týchto bytov, ktorí  majú v nájomnej zmluve s obcou zakomponovaný budúci predaj bytu za sumu 1 Sk. Obyvatelia bytov podpisovali zmluvy s tým vedomím, že byty budú po splatení úveru prevedené do ich osobného vlastníctva. /Zmluvy podpisované v roku 2003/ Ministerstvo dopravy sa vyjadrilo, že nechce tieto byty previezť na obec, nakoľko ich cieľom je ponechať charakter nájomného bývania. V zmluve o dotácii, ktorú má uzatvorenú obec a Ministerstvo dopravy a výstavby je zrejmé, že ťarcha, ktorá bola na bytoch skončila v roku 2020. Predmetná ťarcha bola na formu bývania – nájomné bývanie.  Ministerstvo navrhuje uzatvoriť nové zmluvy aj s novou ťarchou s čím starosta obce nesúhlasil a takéto zmluvy by nepodpísal. Na obec prišiel list : Výzva na uzatvorenie zmlúv o prevode vlastníckeho práva od JUDr. Jána Ondrášika, ktorý zastupuje obyvateľov predmetného bytového domu, v ktorom žiada o uzatvorenie riadnych kúpnych zmlúv o prevode vlastníckeho práva – momentálne to nie je možné, nakoľko kataster by vlastnícke právo k takýmto bytom v súčasnej situácii nezapísal. Poslanci obecného zastupiteľstva počkajú na rozhodnutie súdu, avšak sú naklonení v budúcnosti predaju týchto bytov, pre obyvateľov, ktorí mali túto poznámku vo svojich nájomných zmluvách a s týmto predmetné zmluvy aj podpisovali.  Poslanec Gabryš navrhol, že aj ostatné byty v bytovom dome 285 by sa mohli za trhovú cenu predať aj ostatným nájomcom v bytoch, ktorí by o to prejavili záujem. 
· Riaditeľka Spojenej školy dala vypracovať cenovú ponuku na opravu multifunkčného ihriska, kde je poškodený povrch, bude potrebné vyčistiť plochu pod kobercom – cena cca  2 900 € - počkajú na vyhlásenie ďalšej výzvy do ktorej by sa mohli zapojiť.
· Kolaudácia telocvične – bolo potrebné doplniť energetický certifikát.
K bodu 9: Záver

Na záver rokovania starosta obce poďakoval prítomným poslancom, riaditeľke školy a prítomným za účasť a ukončil zasadnutie obecného zastupiteľstva.

V Hontianskych Moravciach 18.3.2024



Zapísal: Marcela Púčeková 



Overovatelia zápisnice:



............................................						
     Ing. Rudolf Gabryš 


............................................						
MUDr. Jaroslav Jenčo 
............................................
     							        		   Dalibor Tesársky 
									       starosta obce

